Суннат
Суннат (Ӏаьр. السُّنَّةُ‎‎ — ма-дарра «Ӏадат; масал; некъ»)  — ислам динехь мухьаддисашна гергахь, иза Мухьаммад пайхамарера ﷺ схьа мел дийцинарг ду, цуьнан къамелаш а, цуьнан белхаш а, цуьнан сацамаш а, цуьнан дахар дӀайаздар а, цуьнан кхолламан йа гӀиллакхан куьцаш а, бен дац иза ваийтале хьалха дийцина хиллехь а йа цул тӀаьхьа хиллехь а. Ткъа усулул-фикъхӀан Ӏеламнахана гергахь: суннат — иза шарӀдаран шолгӀа хьоста ду. Цуьнах кхеташ дерг пайхамаран хьадис ду, хьукманашна шарӀдаран шолгӀа бух иза болу дела. Ткъа хьадисан терминологин Ӏилмангахь: суннат — иза Мухьаммад пайхамаре ﷺ диллина хӀума ду, къамелах дерг йа белхех дерг йа сацамех дерг.